Дана 8. августа Совјетски Савез, на основу договора на Јалти, објављује рат Јапану и улази у Манџукуо са преко милион војника. Операцијом Августовска олуја совјетска Црвена армија преко Монголије напада неприпремљене јапанске војнике, који су совјетску инвазију очекивали у октобру. Истовремено Црвена армија осигурава позадинске пунктове за снабдевање за ваздушну подршку јединица и незадрживо напада на релативно огромном пространству. Након капитулације Јапана 15. августа јапански цар проглашава примирје, али совјетске трупе продиру све до средишта Манџукоа и заузимају градове Мукден, Чангчуен и Ћићихар. У исто вријеме јединице монголске војске заузимају Менгџијанг и Хохот. 18. августа совјетске трупе су се искрцале на сјевер Кореје, на полуоострво Сахалин и на Курилска острва. Присуство на сјеверу Кореје доводи касније до сукоба и Корејског рата, а Сахалин и Курилскиа острва прелазе под суверенитет Совјетског Савеза.